puri next movie with his son
పూరీ.. నెక్ట్స్ ఆ హీరోతోనే..!
‘పైసా వసూల్’ తర్వాత తన తదుపరి సినిమా ఎవరితోనో ప్రకటించాడు దర్శకుడు పూరీ జగన్నాథ్.
TNN | Updated:
Sep 5, 2017, 07:55AM IST
&lsquo;పైసా వసూల్&rsquo; తర్వాత తన తదుపరి సినిమా ఎవరితోనో ప్రకటించాడు దర్శకుడు పూరీ జగన్నాథ్ . ఈ సారి పూరీ బయటి హీరోతో కాదు, తన ఇంట్లోని హీరోతోనే సినిమాను రూపొందిస్తున్నాడట. పూరీ స్వయంగా ఇచ్చిన సమాచారం మేరకు ఆయన తదుపరి సినిమాలో హీరో ఆయన తనయుడే. ఆకాష్ హీరో గా ఒక ప్రేమకథా చిత్రాన్ని రూపొందిస్తానని పూరీ ప్రకటించాడు. ఇందుకు సంబంధించి పని పూర్తి చేస్తున్నాను అని.. త్వరలోనే కథను తనయుడికి వినిపిస్తానని పూరీ వివరించాడు.
హీరోగా నటించేది కొడుకు అయినా, తమ్ముడు అయినా.. సబ్జెక్ట్ అయితే వాళ్లకు వివరించాలి కదా.. అని పూరీ చమత్కరించాడు. బాలనటుడిగా తనయుడిని సినిమాకు ఇంట్రడ్యూస్ చేశాడు పూరీ. ఆ తర్వాత ఆకాష్ ప్రధాన పాత్రలో కొన్ని సినిమాలు రూపొందాయి. &lsquo;ధోనీ&rsquo;వంటి సినిమాలు వచ్చాయి. ఆ మధ్య &lsquo;ఆంధ్రాపోరీ&rsquo; అనే సినిమాతో పూరీ తనయుడు ఫుల్ లెంగ్త్ హీరోగా మారాడు. అయితే ఆ సినిమా ఆకట్టుకోలేకపోయింది.
ఈ నేపథ్యంలో తనయుడిని హీరోగా పెట్టి పూరీ జగన్నాథ్ ఒక సినిమాను రూపొందించనున్నాడని తెలుస్తోంది. ఇది ప్రేమకథ అట. పూరీ మార్కు ప్రేమకథలు ఎలా ఉంటాయో వేరే వివరించనక్కర్లేదు. మరి తనయుడిని హీరోగా నిలబెట్టడానికి పూరీ సినిమాను ఎలా తీస్తాడో చూడాల్సి ఉంది.